text: Правилно е да се пише разделно – шоу програма, мн.ч. шоу програми, или слято – шоупрограми, мн.ч. шоупрограми. Когато първата съставка на сложно съществително име пояснява втората, двете (или само първата) имат чужд произход и се употребяват като самостоятелни думи, съществителното се пише или разделно, или слято.
  Последната инициатива от кампанията „Безопасни улици“ ще бъде съпроводена от интересна шоу програма/шоупрограма с апел за спазване на правилата за движение по пътищата.
  Рекламната агенция организира шоу програми/шоупрограми за детски празници и други събития.
  Източник
  Официален правописен речник на българския език. С., БАН, Просвета, 2012, с. 52, т. 53.4.1.1; с. 63, т. 55.2; с. 669.